Verspreiding van nuwe iPad uitgestelSlimfoon-vervaardiger Apple het Sondag aangekondig dat die verskeping van die nuwe iPad aan die mark met drie dae, van 16 Maart tot 19 Maart, uitgestel sal word. Geen formele verduideliking is aangebied toe die maatskappy die besluit laat Sondag op sy webwerf aangekondig het nie. Daar is vroeër berig dat die nuwe toestel, iPad se derde weergawe sedert 2010, op Vrydag, 16 Maart in winkels beskikbaar sou wees. Apple het nie dadelik reageer toe hulle oor die uitstel uitgevra is nie. Die nuwe iPad sal oor ŉ kragtiger verwerker, skermresolusie soortgelyk aan die iPhone 4S en die vermoë om aan die nuutste 4G LTE-telekomnetwerke te koppel, beskik. Die nuwe iPad sal gelyktydig in 10 lande beskikbaar gestel word: Amerika, Frankryk, Kanada, Australië, Duitsland, Japan, Singapoer, Switserland, Verenigde Koninkryk en Sjina.